Številka: 610-7/2020/6

Datum: 21.2.2020

**Zapisnik 4. redne javne seje, ki je potekala 18. 2. 2020 v prostorih Ministrstva za kulturo, s pričetkom ob 10.00 uri**

Prisotni člani: Uršula Cetinski (predsednica), Jurij Krpan, Mitja Čander, dr. Andrej Gaspari.

Odsotni člani: Marko Vatovec, Iztok Kovač, dr. Maša Jazbec

Ostali prisotni (vabljeni): mag. Zoran Poznič, minister, mag Petra Culetto, državna sekretarka, dr. Taja Kerševan Smokvina, državna sekretarka, Jadranka Plut, kabinet ministra, mag. Marjeta Pečarič, v.d. generalne direktorice Direktorata za ustvarjalnost, Maja Bahar Didović, generalna direktorica Direktorat za kulturno dediščino, Irena Marš, vodja Službe za kohezijsko politiko,

Sejo je vodila predsednica Uršula Cetinski po naslednjem dnevnem redu:

1. Potrditev zapisnika 2. seje Nacionalnega sveta za kulturo
2. Slovenska kultura v kontekstu slovenske in evropske kohezijske politike v naslednji finančni perspektivi
3. Predstavitev osnutka oz. predloga Nacionalnega programa za kulturo 2020-2027
4. Sprejem vsebinskega in finančnega poročila Nacionalnega sveta za kulturo za leto 2019
5. Razno

K 1. točki:Potrditev zapisnika 2. seje nacionalnega sveta za kulturo

Sklep 1: Člani sveta so sprejeli zapisnik 2. seje Nacionalnega sveta za kulturo.

K 2. točki:

Umeščenost slovenske kulture v sedanjo in prihodnjo finančno perspektivo sta predstavila minister mag. Zoran Poznič in Aleš Bucik, državni sekreter na Službi vlade za razvoj in evropsko kohezijsko politiko.

Na podlagi smernic Evropske komisije Služba Vlade RS za razvoj in evropsko kohezijsko politiko kot koordinator pripravlja delovno gradivo za namen prvih sestankov z Evropsko komisijo, ki bo v prihodnje predmet ustreznih nadgradenj in konkretizacije. Ministrstvo za kulturo se je s predlogi ukrepov umestilo v cilje politik z ukrepi, ki spodbujajo inovativno in pametno gospodarsko preobrazbo, krožno gospodarstvo, prilagajanje podnebnim spremembam, prizadevanje za bolj socialno Evropo in trajnostni in celostni razvoj mest, podeželja in obalnih območij ter lokalnih pobud. Ključna, prečna ukrepa sta digitalizacija in kulturni turizem. Podrobnejše vsebine po posameznih ciljih politike bodo sledile iz nadaljevanja procesa programiranja, ki pa se bo konkretiziralo po končni dodelitvi sredstev za obdobje 2021-2027 Sloveniji.

Sklep 2.1:

Člani sveta so sprejeli sklep, da a naslednji seji nadaljujejo s temo kohezijske politike in da dajejo pobudo Ministrstvu za kulturo, da za to sejo pripravi gradiva, ki se dotikajo naslednje finančne perspektive.

K 3. točki:

Minister mag. Zoran Poznič je predstavil glavne poudarke Nacionalnega programa za kulturo (v nadaljevanju NPK). Med temeljne cilje NPK tako med drugim sodi zagotovitev trajnostnih pogojev za delovanje javnih zavodov, kar bi ob ustrezni spremembi ZUJIK prineslo dolgoročnejše stabilno financiranje, večjo avtonomijo pri upravljanju zavodov in omogočilo fleksibilnejše oblike zaposlitev. Izpostavil je tudi skrb za javno infrastrukturo. V nadaljevanju je poudaril pomen krepitve infrastrukturnega povezovanja med različnimi sektorji v kulturi.

Nujna je zagotovitev trajnostnih pogojev za delovanje in vključevanje nevladnega sektorja v kulturni sistem, tudi z načinom financiranja, ki bo primerljivo s financiranjem javnega sektorje.

Prav tako so s pomočjo digitalizacije predvideni poenostavljeni razpisni postopki.

Povedal je, da dokument posebno skrb namenja samozaposlenim, katerih položaj je potrebno izboljšati in odpraviti birokratske ovire, povečati zaposlitvene možnosti, prenoviti pokojninski sistem in štipendijsko politiko.

Sklep 3.1.

Nacionalni svet za kulturo dobi celoten dokument v obravnavo v roku približno desetih dni in ga bo obravnaval na prihodnji zaprti seji.

K 4. točki

Sprejem vsebinskega in finančnega poročila Nacionalnega sveta za

kulturo za leto 2019.

Sklep 4.1.

Člani nacionalnega sveta za kulturo so sprejeli vsebinsko in finančno poročilo Nacionalnega sveta za kulturo za leto 2019.

K 5. točki:

Pod točko razno ni bilo obravnavanih tem.

Seja se je začela ob 10.00 uri, zaključena je bila ob 11.40 uri.

Zapisala:

Barbara Videnšek Uršula Cetinski

sekretarka NSK Predsednica NSK